ශ්‍රී ලංකා ක්‍රිකට් කණ්ඩායමේ කල් දමන ලද සිම්බාබ්වේ ටෙස්ට් සංචාරය වෙනුවට ශ්‍රී ලංකා ක්‍රිකට් ආයතනය විසින් සංවිධාන කළ තුන්කොන් සිවුදින ක්‍රිකට් තරගාවලියේ ශූරතාව දිනාගැනීමට ක්‍රිකට් සභාපතිගේ පිල සමත්විය.කොළඹ එස්.එස්.සී පිටියේදී ඊයේ නිමාවට පත්වු ශ්‍රී ලංකා ‘ඒ’ පිල හා ක්‍රිකට් සභාපතිගේ පිල අතර තරගය ජය පරාජයෙන් තොරව අවසන් වූවත් පළමු ඉනිමේ ජය ලැබූ ක්‍රිකට් සභාපතිගේ පිල ‍තරගාවලියේ ප්‍රසාද ලකුණු සටහනේ පෙරමුණ ගනිමින් ශූරයන් බවට පත්විය.පළමු තරගයේදී මෙන්ම ඊයේ නිමාවු තරගයේදී ශතකයක් වාර්තා කරමින් තරගාවලියේ වැඩිම ලකුණු ලාභියාවු කුමර් සංගක්කාර තරගයේ වීරයා ලෙස නම් කෙරිණි.ශ්‍රී ලංකා ක්‍රිකට් සභාපතිගේ පිල සිය පළමු ඉනිමට ලකුණු 501ක් රැස් කළ අතර ශ්‍රී ලංකා ‘ඒ’ කණ්ඩායම පළමු ඉනිමේ දී ලකුණු 125කට දැවී ගියේය.